Folketing
2015-12-18

Jeg havde egentlig ikke påtænkt at tage ordet, men det, jeg vil sige, er, at vi altså grundlæggende er imod den her aftale. Jeg er helt enig med SF, jeg syntes, vi havde fundet andre finansieringsforslag. Der var også en debat om, hvor lang tid den her indfasning skulle tage, og det var jo regeringens udspil, at finansieringen skulle findes inden for elbilerne. Men vi bakker selvfølgelig op om det her ændringsforslag, alt andet synes jeg ville være uhensigtsmæssigt, i og med at det trods alt nu også bliver billigere for de elbiler, der er i den dyre ende af skalaen. Det bakker vi naturligvis op om.